Rudy Gay

Rudy Carlton Gay, Jr., nado o 17 de agosto de 1986 en Brooklyn, Nova York, é un xogador de baloncesto profesional estadounidense.

 Traxectoria 
Gay foi seleccionado na 8ª posición do Draft da NBA de 2006 polos Houston Rockets, e foi traspasado esa mesma noite aos Memphis Grizzlies xunto a Stromile Swift a cambio de Shane Battier. Gay fixo 10,8 puntos por partido en 2007 para axudar ao equipo nas 22 vitorias que conseguiu, e na súa segunda tempada, fixo 20.1 puntos e capturou 6.8 rebotes por partido. Tras o traspaso de Pau Gasol aos Los Angeles Lakers, Gay converteuse no máximo anotador do equipo. Os Grizzlies remataron esa tempada co mesmo récord ca anterior.

Participou no concurso de mates do NBA All-Star Weekend de 2008. Foi invitado tamén para participar ao ano seguinte, pero non puido debido a unha lesión, e o seu lugar foi ocupado por J. R. Smith. O 1 de xullo de 2010, Gay asinou un novo contrato cos Grizzlies, por 5 anos e cun valor de 82 millóns de dólares.

O 30 de xaneiro de 2013, os Grizzlies traspasaron a Gay ós Toronto Raptors nun traspaso a tres bandas que incluía tamén ós Detroit Pistons. O 9 de decembro de 2013, os Raptors traspasaron a Gay, Quincy Acy e Aaron Gray ós Sacramento Kings a cambio de Greivis Vasquez, Patrick Patterson, John Salmons e Chuck Hayes.

 Notas 

 Véxase tamén 
 Ligazóns externas 
 Perfil en NBA.com 
 Estatísticas en Basketball-Reference.com  

Categoría:Nados en 1986
Categoría:Nados en Brooklyn
Categoría:Xogadores de baloncesto dos Estados Unidos de América
Categoría:Xogadores de baloncesto da NBA
Categoría:Alas de baloncesto
Categoría:Eleccións no Draft da NBA dos Houston Rockets
Categoría:Xogadores dos Memphis Grizzlies
Categoría:Xogadores dos Toronto Raptors
Categoría:Xogadores dos Sacramento Kings
Categoría:Xogadores dos San Antonio Spurs
Categoría:Xogadores dos Utah Jazz